Kristoffer Joner

Kristoffer Joner (født 19. september 1972 i Stavanger, Norge) er en norsk skuespiller og politiker (Ap). Han har vunnet Amandaprisen for beste skuespiller tre ganger og Kanonprisen to ganger.


== Teater ==
Kristoffer Joner var med i Rogaland Teaters barneteater fra han var 14 til han var i begynnelsen av 20-årene. Han var elev ved Stavanger katedralskole. Joner søkte tre ganger om opptak på Statens Teaterhøgskole; alle tre gangene fikk han avslag.I 1996 fikk han rollen som Ståle Pettersen i  NRK-serien Offshore, en rolle han hadde  helt til serien ble avsluttet i 2000. Samme år fikk han sin første filmrolle i Pål Jackmans film Detektor, der han spilte satanist.  Han deltok i lavbudsjettfilmen Mongoland, en film som i utgangspunktet hadde et budsjett på 200 000 kroner, noe som betydde at ingen av skuespillerne hadde noen garantert betaling. For sin rolle i Mongoland fikk han god kritikk. I 2005 ble han tildelt Amandaprisen som beste mannlige skuespiller for sin innsats i filmen Naboer.


== Familie ==
Joner er sønn av skuespiller Annerut Joner (1949–) og billedkunstner Ole Karlsen (1939–86). Videre er han fetter av skuespiller Knut Joner og tremenning til danser/artist Alexandra Joner. Sammen med sin onkel, skuespilleren Johannes Joner og komponist/musiker Sverre Indris Joner, danner Kristoffer teatertruppen Joner & Joner & Joner.


== Politikk ==
Joner deltar i lokalpolitikk for Arbeiderpartiet. I november 2016 åpnet han profil på Facebook der han la ut ut et kritisk innlegg om Sylvi Listhaugs innvandringspolitikk, samtidig som han oppfordret leserne til å gi penger til NOAS. Dagen etter ble det kjent at innlegget var en skjult kampanje fra NOAS, iscenesatt av reklamebyrået Anorak. Kampanjen var meget vellykket og bidro til over tre millioner til NOAS i løpet av noen timer. Flere gav i ettertid uttrykk for at de følte seg lurt og at de trodde det var Joner selv som hadde forfattet innlegget i ren frustrasjon over Listhaugs innvandringspolitikk.


== Priser ==
Nominert til Amandaprisen 2001 i klassen beste mannlige skuespiller for Detektor og Mongoland
Folkets filmrpis under Den norske filmfestivalen 2003
Nominert til Amandaprisen 2003 i klassen beste mannlige skuespiller for Villmark
Stavanger Aftenblads kulturpris 2004
Amandaprisen 2005 i klassen beste mannlige skuespiller for Naboer
Nominert til Gullruten 2007 i klassen beste mannlige skuespiller for Kodenavn Hunter
Nominert til Amandaprisen 2009 i klassen beste mannlige hovedrolle for Skjult og Den siste revejakta
Amandaprisen 2012 i klassen beste mannlige skuespiller for Kompani Orheim
Nominert til Amandaprisen 2012 i klassen beste mannlige birolle for Babycall
Kanonprisen 2012 i klassen beste mannlige hovedrolle for Kompani Orheim
Kanonprisen 2015 i klassen beste mannlige hovedrolle for Bølgen
Amandaprisen 2017 i klassen beste mannlige skuespiller for Hjertestart


== Roller ==


=== Filmer ===


=== Kortfilmer ===
Oljeunge (2016)
Vann over hodet (2006)
Samaritan (2004)
Loose Ends (2003)
Shit Happens (2002)


=== TV-serier ===
Dag (TV-serie) (2013)
Kodenavn Hunter (2007)
Lekestue (2002)
Offshore (1996)


=== Diverse ===
Black and White Movie (2004) – musikkvideo av Janove Ottesen
Pusur (2004) – norsk stemme
Evig Pint (2003) – musikkvideo av Kaizers Orchestra
Kontroll på Kontinentet (2001) – musikkvideo av Kaizers Orchestra
24 timer i døgnet – musikk fra filmen Alt for Egil


== Referanser ==


== Kilder ==
Filmweb om Kristoffer Joner
Filmlisten om rollen i Mongoland


== Eksterne lenker ==
(en) Kristoffer Joner på Internet Movie Database 
(sv) Kristoffer Joner i Svensk Filmdatabas 
(da) Kristoffer Joner på Filmdatabasen 
(da) Kristoffer Joner på Scope 
(fr) Kristoffer Joner på Allociné 
(en) Kristoffer Joner på AllMovie 
(en) Kristoffer Joner hos The Movie Database